Home → Uncategorized → Die Evangelie volgens Jesus
Dr Piet Muller se nuutste boek, Die Evangelie volgens Jesus, bevat 109 spreuke en gelykenisse wat hy uit verskillende tradisies en bronne versamel het en waarvan hy, na jarelange navorsing, tot die oortuiging gekom het dat dit werklik outentieke uitsprake is wat Jesus gemaak het.
Hierdie boek is ook as e-boek beskikbaar
Uiteindelik. ‘n Boek wat die spoor van die Evangelie van Thomas vat en daarin slaag om die waarde van die gesegdes van Jesus soos vervat in Thomas binne die Joodse wysheidsliteratuur te plaas; en wat kan dien as ’n bruikbare gids tot die navorsing oor die historiese Jesus. Muller pak die debat met deernis aan en vra dat ons die dogmatiese bril afhaal om Jesus te sien as ‘n “leermeester… met ’n briljante en ’n geslypte brein”. Gnostiek, wat binne die tradisionele Christelike kerke beskou word as ‘n vorm van kettery, word hier behandel as ‘n spesifieke geloofservaring, wat nou saamhang met die hedendaagse soeke binne Afrikaanse kerke na ‘n ander belewenis van die “skeppende oneindige”. wat afwyk van gevestigde teologiese en filosofiese taal. Dit plaas die Bybelse mites en metafore op ‘n ander rangorde en betekenis as die tradisionele. Hoofsaaklik is die hoop dat dit kan dien as nog ‘n metode wat dominees kan gebruik om die historiese betroubaarheid van die gesegdes van Jesus op te bou. Die hoop beskaam nie.
Skrywer, vryskut joernalis en redakteur